::jawa ngoko lan aksara cilikapa wis nate ngudarasa, kepriye wangsulane wong rajawa eh kamsude dudu wong jawa yen ditakoni ngenani wong jawa lan kabudayan jawa.. akeh-akehe mesti mangsuli yen wong jawa lan kabudayan jawa iku ketoke kebak tatacara ndakik-ndakik unggah-ungguh basa-basi alus-alusan, sing wekasane njur pocap: males, klangenan, alon-alon, pasrah lan liya-liyane sing wis dibabar karo pasarahe kdp apa ksm.yen ditakoni sebabe apa, salah sijine mesti ana sing ngomong apa bisik-bisik (eh malah ana sing kampanye barang, je), yen wong jawa kuwi feodalistik. buktine ya soal kratonan lan tingkatane basa jawa. siji maneh, kebangeten olehe ngugemi brayat sosial, arang wani nggae keputusan pribadi sanadyan kanggo keperluan pribadi.dus ngona-ngono mau, mung ngurangi krembyahane paugeman sing diarani demokrasi. wong jawa kurang demokratis lan kurang egaliter lan kurang individualis.aku mung arep njukuk sithik, perkara egaliter lan unggah-ungguhing basa. sakjane ngono isa wae yen sanadyan kramane alus basane mlipis, tetep ae isa duwe sikap egaliter. ning ketoke rak arang banggget, tah??ngokowis suwe aku ora basa atawa krama nyang sapa-sapa, saliyaning arang ngomong jawa ya arang nulis ana ing milis jawa. sakjane iki ya sarujuk karo ki nggleng sing nate nulis yen sekarjagad uga arep nggalakke jawa ngoko ben wong jawa luwih seneng omong jawa lan luwih egaliter.nyang apa nganggo jawa ngoko? ya mesti wae kita nganggo ukara lan tembung sing padha kanggo wong liya, mbuh kuwi wong gedhe, wong cilik, wong tuwa, wong lanang, wong wadon, wong liya, mbuh kuwi wong edan pisan. saben uwong dianggep padha kanggone basa, saben basa isa digunakke sapa wae. iki prinsip egaliter mau.apa njur ora oleh ngurmati wong tuwa, ngurmati raja, ngurmati para nayakapraja? ya jelas entak-entuk ae oleh-oleh wae. ning ora perlu nganggo basa lan tembung lan ukara sing di'khusus'ne kanggo wong-wong mau, njur tembung `khusus' mau ora entuk digunaake kanggo wong cilik. basa tetep padha, ning carane ngomong oleh rada beda, pilihane tembung lan ukara isa rada beda. ngoko rak ora njur kudu dicap kasar lan ora ngajeni liyan, to.. ngoko ya ngoko, nuduhke yen aku karo kowe iki padha-padha manungsa, manungsa sapadhane, ora dibedakke ngganggo tingkatane bebasan.aksara cilikwis suwe aku nulis bebas nganggo aksara cilik, ora nganggo aksara murda (gedhe kapital). apa maneh wiwit melu nulis ing jagad-maya internet. lha kanggo apa? ya kanggo nuduhake yen sapepadha ing tembung uga isa sapepadha ing aksara. aksara ora perlu dibedakke amarga panggonane neng ngarep apa neng mburi, wiwitan apa pungkasan.njur apa tandha ukara ora diperlokke? pratandhan ukara tetep wae dianggo, koma, titik tandha takon, tandha penthung , lan tandha-tandha liyane. mung siji sing ora dinggo aksara murda. piye yen nggawe inisial utawa singkatan utawa pedhotan, kayata abri, pt, bri, dpr, mpr? tetep ae nganggo aksara cilik, rak isih kewaca lan dingerteni tujuane, tah?! he.. he.. ning yen sawetara wektu isih rada mbingungke, ya rapapa yen kapital dinggo njelaske perkara singkatan mau.mungkin rada blekuken yen sampeyan ngoko karo wongtuwane utawa wong liya, mungkin rada aeng yen sampeyan nulis nganggo aksara